પૅન્ટ્સ કૅઝ્યુઅલ અને ફૉર્મલ બન્ને સ્ટાઇલમાં આવે છે. કૅઝ્યુઅલ પૅન્ટ્સમાં ઘણી ઇન્ટરેસ્ટિંગ પ્રિન્ટ્સ આવે છે જેમ કે ફ્લોરલ, જ્યોમેટ્રિક, ઍબ્સ્ટ્રૅક્ટ વગેરે. આવી બધી ખૂબ જ બોલ્ડ પ્રિન્ટ હોય છે. તેથી યુવતીઓ પર વધારે સારી લાગશે. પ્રિન્ટેડ પૅન્ટ્સ પર પ્લેન ટી-શર્ટ અથવા ટ્રાન્સપરન્ટ શર્ટ સારાં લાગી શકે. પ્રિન્ટેડ પૅન્ટ્સના ફૅબ્રિકમાં વરાઇટી હોય છે જેમ કે પ્યૉર કૉટન અને સિન્થેટિક. સીઝનને અનુરૂપ પૅન્ટના ફૅબ્રિકનું સિલેક્શન કરવું. ફૉર્મલ પૅન્ટ્સ : ઑફિસ વેઅર માટે બેસ્ટ ઑપ્શન છે. પાર્ટી વેઅર માટે ગ્લિટર પૅન્ટ પહેરી શકાય. પ્રિન્ટ સિલેક્શનમાં ખાસ ધ્યાન રાખવું જેમ કે જો તમે જ્યોમેટ્રિક પ્રિન્ટ પહેરવા માગતા હો અને તમારી હાઇટ ઓછી હોય તો ઊભી સ્ટ્રાઇપ પસંદ કરવી. ઝીણી અને રનિંગ પ્રિન્ટ વધારે સારી લાગશે. ફૉર્મલ પૅન્ટ સાથે ફૉર્મલ શૂઝ પહેરવાં અથવા હાઈ હીલ્સ પહેરવી. કૅઝ્યુઅલ પૅન્ટ સાથે કૅન્વસ શૂઝ પહેરી શકાય.